| Audrey Tautou |
| --- |
|  |
|  |
|  |
| Tikras vardas | Audrey Justine Tautou |
|  |
| Gimė | 1976 m. rugpjūčio 9 d. (47 metai) Bomontas |
|  |
| Šalis | Prancūzija |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| Marie(„„Veneros" grožio institutas", 1999 m.)Amélie Poulain(„Amelija iš Monmartro", 2001 m.)Angélique („Myli, nemyli", 2002 m.)Senay („Purvini gražūs dalykai", 2002 m.)Val Chipzik(„Laiminga pabaiga", 2003 m.)Mathilde („Labai ilgos sužadėtuvės", 2004 m.)Sophie Neveu(„Da Vinčio kodas", 2006 m.)Irène („Man per brangu", 2006 m.)Coco Chanel(„Coco prieš Chanel", 2009 m.) |
| Apdovanojimai |
| **Cezario prizas perspektyviausiai aktorei**1999 m. „„Veneros" grožio institutas"**„Lumiere" apdovanojimai** – perspektyviausia jauna aktorė1999 m. „„Veneros" grožio institutas"**„Lumiere" apdovanojimai** – geriausia aktorė2002 m. „Amelija iš Monmartro"**Sant Jordi apdovanojimai** – geriausia užsienio aktorė2002 m. „Amelija iš Monmartro"**„NRJ Ciné" apdovanojimai**2011 m. „Subtilumas" |

**Audrey Tautou** (liet. *Odri Totu*; g. 1976 m. rugpjūčio 9 d. Bomonte, Prancūzija) – prancūzų kino aktorė, labiausiai išgarsėjusi vaidmenimis filmuose „Amelija iš Monmartro" (*Le Fabuleux Destin d’Amélie Poulain*; 2001 m.) bei „Da Vinčio kodas" (*The Da Vinci Code*; 2006 m.). Ji yra apdovanota Cezario prizu perspektyviausiai aktorei už vaidmenį filme „„Veneros" grožio institutas" (*Vénus beauté (institut)*; 2001 m.)

Biografija
----------

### Jaunystės dienos

Audrey Tautou gimė Bomonte, o augo centrinėje Prancūzijoje esančioje komunoje Montlukone. Jos tėvas yra stomatologas, o mama – mokytoja. Tėvai nebuvo laimingi dėl A.Tautou pasirinkimo tapti aktore. Dar vaikystėje A. Tautou pradėjo domėtis komedija ir pradėjo lankyti vaidybos pamokas Cours Florent dramos mokykloje. Ši mokykla yra laikoma prestižine – joje pirmuosius vaidybos žingsnius žengė tokie prancūzų aktoriai kaip Muriel Robin, Daniel Auteuil ir Guillaume Canet. Paauglystėje būsima kino aktorė žavėjosi teatru ir vaidindavo mokyklos spektakliuose.

### Karjera

1998 m. A. Tautou sudalyvavo Canal+ organizuojamame „Jaunojo debiuto" (*Jeunes Premiers*) konkurse ir laimėjo geriausios jaunos aktorės apdovanojimą devintajame „Béziers" festivalyje. Ten ją pastebėjo režisierė Tonie Marshall, kuri davė aktorei vaidmenį filme „„Veneros" grožio institutas" (*Vénus beauté (institut)*; 1999 m.). 2000 m. A. Tautou laimėjo „Suzanne Bianchetti" prizą, skiriamą perspektyviausiam Prancūzijos aktoriui.

Po „„Veneros" grožio instituto" pasirodymo A. Tautou vardas nuskambėjo Prancūzijoje. 2001 m. kai suvaidino romantinėje komedijoje „Amelija iš Monmartro" (*Le Fabuleux Destin d’Amélie Poulain*), ji tapo žinoma ir pasauliniu mastu. Šiame filme A. Tautou vaidino kuklią padavėją, kuriančią mažus stebuklus aplinkiniams, bet nesugebančią susitvarkyti savo pačios gyvenimo. „Ameliją iš Monmartro" Prancūzijoje pamatė 6 milijonai žmonių, juosta uždirbo negirdėtus 40 milijonų dolerių.

2004 m. A. Tautou tapo JAV Kino ir meno akademijos (*Academy of Motion Picture Arts and Sciences (AMPAS)*) nare.

2005 m. aktorė nusifilmavo pirmajame savo Holivudo filme „Da Vinčio kodas" (*The Da Vinci Code*). Tai buvo Dan Brown bestselerio tokiu pačiu pavadinimu ekranizacija. Ją režisavo Ron Howard. Filmas pasirodė 2006 m. Tuo pat metu A. Tautou filmavosi ir prancūzų režisieriaus Pierre Salvadori juostoje „Man per brangu" (*Hors de prix*), kurios premjera įvyko 2006 m. gruodį. Po šių dviejų filmų pasirodymo aktorė nusprendė toliau tęsti karjerą Prancūzijoje, o ne Holivude. Kaip ji sakė „The Strait Times" žurnalistui: „Vis dėlto aš esu prancūzų aktorė. Nesakau, kad daugiau niekada nesifilmuosiu juostoje anglų kalba, bet mano namai, mano bendruomenė, visos mano karjeros šaknys yra Prancūzijoje. Niekada nepersikelčiau gyventi į Los Andželą."

2007 m. A. Tautou suvaidino Claude Berri filme „Tiesiog kartu" (*Ensemble, c’est tout*), sukurtame pagal prancūzų rašytojos Anna Gavalda romaną.

Taip pat A. Tautou suvaidino biografinėje dramoje „Coco avant Chanel", kuri 2009 m. balandį buvo pristatyta Prancūzijoje. Jame aktorė vaidino žymiąją prancūzų dizainerę Coco Chanel. Filmo režisierius – Anne Fontaine. Tautou buvo paskirta šio filmo spaudos atstove – Chanel No. 5 modeliu, pakeisdama Nicole Kidman. Ji taip pat pozavo tokiems žurnalams kaip „Vogue", „Elle", „Harpers Bazaar" ir „Marie Claire" bei tapo „L'Oreal" ir „Montblanc" reklaminiu veidu.

Filmografija
------------

Filmai daugiausia pateikti originalo prancūzų kalba.

* *La Délicatesse* – („Subtilumas") – Nathalie Kerr (2011)
* *De vrais mensonges* – („Prancūziška apgaulė") – Emilie Dandrieux (2010)
* *Coco avant Chanel* – („Coco prieš Chanel") – Gabrielle 'Coco' Chanel (2009)
* *Ensemble, c’est tout* – („Tiesiog kartu") – Camille (2007)
* *Hors de prix* – („Man per brangu") – Irène (2006)
* *The Da Vinci Code* („Da Vinčio Kodas") – Sophie Neveu (2006)
* *Les Poupées russes* („Rusiškos lėlės") – Martine (2005)
* *Un long dimanche de fiançailles* („Labai ilgos sužadėtuvės") – Mathilde (2004)
* *Nowhere to Go But Up* – („Laiminga pabaiga") – Val Chipzik (2003)
* *Pas sur la bouche* („Ne į lūpas") – Huguette Verberie (2003)
* *Les Marins perdus* („Dingęs jūreivis") – Lalla (2003)
* *Dirty Pretty Things* – („Purvini gražūs dalykai") – Senay (2002)
* *L’Auberge espagnole* („Euro Pudingas") – Martine (2002)
* *À la folie… pas du tout* – („Myli, nemyli") – Angélique (2002)
* *Dieu est grand, je suis toute petite]]* („Dievas yra didis, o aš ne") – Michèle (2001)
* *Le Fabuleux destin d’Amélie Poulain* („Amelija iš Monmartro") – Amélie Poulain (2001)
* *Le Battement d’ailes du papillon* („Atsitiktinumas") – Irène (2000)
* *Le Libertin* („Pasileidėlis") – Julie d’Holbach (2000)
* *Voyous voyelles* („Blogos merginos") – Anne-Sophie (2000)
* *Épouse-moi* („Tekės už manes") – Marie-Ange (2000)
* *Triste à mourir* – Caro (1999)
* *Vénus beauté* („Veneros grožis") – Marie (1999)
* *Le Boiteux: Baby blues* – Blandine Piancet (1999) (TV)
* *La Vieille barrière* – La jeune fille du quartier (1998)
* *Casting: Archi-dégueulasse* – Comédienne 1 (1998)
* *Chaos technique* – Lisa (1998) (TV)
* *Bébés boum* – Elsa (1998) (TV)
* *La Vérité est un vilain défaut* – La standardiste (1997) (TV)
* *Coeur de cible* (1996) (TV)

Nuorodos
--------

* Oficiali svetainė Archyvuota kopija 2009-05-25 iš Wayback Machine projekto.
* Audrey Tautou IMDB.com duomenų bazėje
* Audrey Tautou Obuolys.lt duomenų bazėje[neveikianti nuoroda]

Šaltiniai
---------

1. ↑  AUDREY TAOTOU, 36 charmed us in Amelie, starred in The Da Vinci Code and plays a woman in a loveless marriage in the new film Therese. Metro, Tuesday, September 10,2013
2. ↑  The Star Online eCentral: From Amelie to Sophie Archyvuota kopija 2012-05-29 iš Archive.is projekto